Document ID: 32003R0815

Uredba Sveta (ES) št. 815/2003
z dne 8. maja 2003
o izvajanju člena 12 Uredbe (ES) št. 2501/2001 o uporabi sheme splošnih tarifnih preferencialov v obdobju od 1. januarja 2002 do 31. decembra 2004
SVET EVROPSKE UNIJE JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 2501/2001 z dne 10. decembra 2001 o uporabi sheme splošnih tarifnih preferencialov v obdobju od 1. januarja 2002 do 31. decembra 2004 [1] in zlasti členov 12(5) in (8) Uredbe,
ob upoštevanju predloga Komisije,
ob upoštevanju naslednjega:
(1) Tarifne preferenciale iz členov 7 in 10 Uredbe (ES) št. 2501/2001 bi bilo treba odpraviti za izdelke s poreklom iz države upravičenke iz sektorja, ki je v treh zaporednih letih izpolnil eno od meril, določenih s to uredbo.
(2) Tarifne preferenciale, ki so bili odpravljeni v okviru prejšnje sheme, bi bilo treba ponovno uvesti v zvezi s sektorji, ki v treh zaporednih letih niso izpolnjevali meril, navedenih v tej uredbi.
(3) Najnovejši in najpopolnejši razpoložljivi statistični podatki za določitev kateri sektorji izpolnjujejo pogoje, določene z Uredbo (ES) št. 2501/2001, so podatki za leta 1997 do 1999.
(4) Določiti bi bilo treba datum začetka uporabe te uredbe ob upoštevanju potrebe, da se gospodarski subjekti prilagodijo tako določenim novim carinam.
(5) Prilogo I k Uredbi (ES) št. 2501/2001 bi bilo treba nadomestiti tako, da bi se upoštevala tako odprava kot ponovna uvedba tarifnih preferencialov, predvidenih v členih 7 in 10,
(6) Pogoj iz člena 12(8) Uredbe (ES) št. 2501/2001, po katerem se odprava tarifnih preferencialov ne uporablja v primerih, kadar se v državi upravičenki v zadnjem 12-mesečnem obdobju, za katero so na razpolago podatki, realni bruto domači proizvod zniža za najmanj 3 %, izpolnjujejo Argentina, Urugvaj in Venezuela.
(7) Odbor iz člena 37 Uredbe (ES) št. 2501/2001 ni podal mnenja v prid predlagane uredbe Komisije, ki jo je Komisija predložila v zvezi z ukrepi, ki jih je treba sprejeti v skladu s členom 12 te uredbe,
SPREJEL NASLEDNJO UREDBO:
Člen 1
1. Tarifni preferenciali, predvideni v členih 7 in 10 Uredbe (ES) št. 2501/2001, se odpravijo v obsegu 50 % z začetkom veljavnosti 1. novembra 2003 in 100 % z začetkom veljavnosti 1. maja 2004 za izdelke s poreklom iz držav upravičenk, naštetih v Prilogi I k tej uredbi, iz sektorjev, ki so v tej prilogi navedeni poleg vsake zadevne države.
2. Tarifni preferenciali, predvideni v členih 7 in 10 Uredbe (ES) št. 2501/2001, se ponovno uvedejo z začetkom veljavnosti 1. januarja 2003 za izdelke s poreklom iz držav upravičenk, naštetih v Prilogi II k tej uredbi, iz sektorjev, ki so v tej prilogi navedeni poleg vsake zadevne države.
3. Priloga I k Uredbi (ES) št. 2501/2001 se nadomesti s Prilogo III k tej uredbi.
Člen 2
Ta uredba začne veljati z dnem objave v Uradnem listu Evropske Unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 8. maja 2003

Labels: 19
5
20
0
3
9